Cinta Hati Abah

Cinta Hati Abah ialah sebuah siri drama televisyen Malaysia 2016 arahan Azmi Hatta, dibintangi oleh Esma Daniel, Zara Zya, Nonny Nadirah dan Farhanna Qismina.Drama Cinta Hati Abah (TV3) My Infotaip (19 Januari 2016). Dicapai pada 22 Februari 2016. Siri ini memulakan tayangan perdana di Slot Samarinda, TV3 20 Januari  2016 menggantikan Aku Pilih Kamu

Siri ini boleh didapati melalui penstriman dalam talian di saluran YouTube rasmi TV3.

 Sinopsis 
Kisah seorang nelayan, Pak Salleh (Esma Daniel) yang kematian isteri, dikurniakan tiga orang cahaya mata, kesemuanya anak perempuan. Anak yang sulung, Baizura (Nonny Nadirah) merupakan pelajar pintar dan mempunyai masa depan yg cerah, juga menjadi harapan Pak Salleh, melihat Baizura ke menara gading. Walaupun Baizura pelajar pintar, namun dia agak materialistik, bercinta dengan Marzuki (Afiq Muiz), anak kepada Tokey keropok, En. Jalil (Razak Ahmad) dan Che Gayah (Laila Nasir).

Anak kedua Pak Salleh, Intan (Zara Zya) juga pelajar cemerlang dan amat sayangkan ayahnya, serta adiknya, Zaharah (Nor Zara Sophia) serta lebih merendah diri berbanding kakaknya. Anak bongsu Pak Salleh, Zaharah, di bawa oleh Zaharah (kecil lakonan Nor Zara Sophia) dan  Zaharah (dewasa lakonan Sweet Farhana) juga anak yang pintar dan cemerlang, hingga dapat menyambung pengajian ke luar negara. Maimon (Noralbaniah) merupakan adik sepupu kepada Pak Salleh, dan isteri kepada Yamin (Azman Jantan) , seorang yang mempertahankan keluarga Pak Salleh.

Intan (Zara Zya) juga rapat dengan Ikmal (Idris Khan), anak kepada Cikgu Ramlah (Suzanne), yang sering mengambil berat tentang Intan. Diselit dengan watak Mail (Hadi Nawawi) yang juga pekerja En. Jalil (Razak Ahmad) dan Che Gayah (Laila Nasir) yang akan memberi impak dalam kisah ini. Milah (Liza Zain) merupakan pemilik kedai makan, mempunyai seorang anak lelaki yang lurus bendul, Fikri (Ben Amir) sering membantu Intan dan menjaga Zaharah.

Pelakon

Pelakon utama
 Esma Daniel sebagai Pak Salleh
 Zara Zya sebagai Intan
 Nonny Nadirah sebagai BaizuraZaidi Mohamad (18 November 2015). Nonny Nadirah akui tuah watak antagonis Berita Harian. Dicapai pada 22 Februari 2016.
 Sweet Qismina sebagai Zaharah

Pelakon pembantu
 Ben Amir sebagai Fikri
 Idris Khan sebagai Ikmal
 Afiq Muiz sebagai Marzuki
 Razak Ahmad sebagai En. Jalil
 Laila Nasir sebagai Che Gayah
 Azman Jantan sebagai Yamin
 Nor Albaniah Raffie sebagai Maimon
 Suzanne sebagai Cikgu Ramlah
 Hadi Nawawi sebagai Mail
 Mimi Ernida sebagai Shieda

Pelakon kanak-kanak
 Zara Sophia sebagai Zaharah (kanak-kanak)

Penerbitan
Penggambaran drama ini sebahagiannya dijalankan di beberapa lokasi di Melaka termasuk Alor Gajah dan Masjid Tanah.

 Rujukan 

Kategori:Siri drama televisyen Malaysia
Kategori:Rancangan TV3
Kategori:Drama Melayu 2016